钦定古今图书集成/明伦汇编/氏族典/第079卷 > 吴挺
## 钦定古今图书集成/明伦汇编/氏族典/第079卷 > 吴挺

按《宋史吴璘传》：“璘子挺，字仲烈，以门功补官，从璘为
中郎将，超授右武郎、浙西都监兼御前祗候，寻差利
路钤辖，改利州东路前军同统制，继改西路。绍兴三
十一年，金人渝盟，挺愿自力军前，璘以为中军统制，
擢荥州刺史，寻拜熙河经略安抚使。明年，攻巩州，城
破，以功授团练使，又授郢州防御使。孝宗即位，拜武”
昌军承宣使，寻加龙神卫四厢都指挥使、熙河路经
略、安抚使、中军统制。乾道元年，升本军都统制。三年，
拜侍卫亲步军指挥使、节制兴州军马。璘卒，起复金
州都统，金房开达安抚使，改利州东路总管。挺力求
终丧，服除，召为左卫上将军，拜主管侍卫步军司公
事。淳熙元年，改兴州都统，拜定江军节度使。四年，入
觐，除知兴州、利州西路安抚使。十年，特加检校少保。
绍熙四年，以疾致仕，诏加太尉。卒，赠少师、开府仪同
三司。挺少起勋阀，弗居其贵，拊循将士，人人有恩。子
五人。